Kantsleri…… käskkirjaga nr .. kinnitatud „Sotsiaalministeeriumi toetuse andmise ja järelevalve kord“

Lisa 1

**Taotlusvorm riigieelarvelise toetuse taotlemiseks (ministri otsustuskorras ja konkursi korral)**

|  |
| --- |
| 1.Taotleja nimi ja registrikood Lastekaitse Liit 80013442 |
| 2. Taotleja juriidiline aadress Endla 6-18 Tallinn 10142 |
| 4. Kontaktandmed (telefon ja e-posti aadress) +372 6311 128, liit@lastekaitseliit.ee |
| 5. Arvelduskonto number, viitenumber, pank EE65 2200 2210 0119 2369 Swedbank |
| 6. Taotletav summa **89 207.50** |
| 7. Toetuse kasutamise eesmärk  Toetuse kasutamise **üldeesmärk** on **laste ja lapsevanemate teadlik, turvaline ja tervislik interneti ja digitaalsete kommunikatsioonivahendite kasutus ning internetis laste seksuaalset väärkohtlemist esitavate materjalide leviku tõkestamine.**  Üldeesmärgist tulenevad **alaeesmärgid:**   1. Interneti ja digitehnoloogia turvalise ja oskusliku kasutamise edendamine teavitusürituste ning teabematerjalide kaudu; 2. õppe- ja teavitusmaterjalide loomine ning sihtrühmadele (lapsed, noored, õpetajad, lapsevanemad) kättesaadavaks tegemine nii teavitusürituste kui ka veebilehe [www.targaltinternetis.ee](http://www.targaltinternetis.ee) kaudu; 3. veebipõhise vihjeliini [www.vihjeliin.ee](http://www.vihjeliin.ee) haldamine võimaldamaks elanikkonnal edastada teateid internetis levivast laste seksuaalset ärakasutamist esitavast materjalist; 4. osalemine Euroopa koostöövõrgustikus Insafe jagamaks temaatilist informatsiooni, parimaid praktikaid ja koostatud teavitusmaterjale; 5. osalemine vihjeliinide rahvusvahelises koostöös INHOPE assotsiatsiooni raames tõkestamaks efektiivselt laste seksuaalset ärakasutamist esitavate materjalide levikut internetis; 6. koostöö laste ja noortega projekti tegevuste kavandamises ja läbiviimises; 7. siseriikliku dialoogi arendamine huvirühmade vahel eelkõige nõuandva kogu (riiklikud institutsioonid, interneti ja kommunikatsioonitehnoloogiate arendajad ja teenuste pakkujad, haridustöötajad, kolmas sektor, lapsed, noored ja lapsevanemad) kaudu edendamaks interneti positiivset ja turvalist kasutust laste ja noorte seas. |
| 8. Tegevuse elluviimise periood 01.01.2023-31.05.2024 |
| 9. Tegevuste kirjeldus koos ajagraafikuga (kululiigid peavad ühtima punkti 14 finantseelarvega)   |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | |  |  | | --- | --- | | Tegevus | Täitmise aeg | | **Tööpakett 1 – administreerimine** |  | | 1.1 Tegevuste läbiviimise korraldamine, infovahetus koostööpartneritega, aruandlus ja mõju hindamine | Jaanuar 2023 – mai 2024 | | 1.2 Sihtrühmade veebipõhine küsitlus tegevuste mõju hindamiseks | Märts – mai 2024 | | **Tööpakett 2 - teavitustöö** |  | | 2.1 Teavitusmaterjalide (4) koostamine lapsevanematele: 2 veebipõhist teabematerjali: mida silmas pidada lastest veebis infojagamisel, lapse õigused ja digikeskkond; 2 videoklippi: lapse õigused veebis; soovitused, kuidas hinnata veebisisu eakohasust ja lapsele sobivust. Materjalid saavad olema kättesaadavad veebilehel [www.targaltinternetis.ee](http://www.targaltinternetis.ee), samuti jagatakse infot neist sotsiaalmeedia ja koostööpartnerite kanalite kaudu. | Jaanuar 2023 – mai 2024 | | 2.2 Teavitusmaterjalide (4) koostamine lastele ja teismelistele, teemadeks digitaaltehnoloogia liigne kasutamine ja vaimne ning füüsiline tervis, isikliku info ja andmete jagamine, digitaalse jalajälje hindamine, lapse õigused ja digikeskkond. 3 elektroonilist ehk veebipõhist materjali ja paberkandjal plakat. Materjalid saavad olema kättesaadavad veebilehel [www.targaltinternetis.ee](http://www.targaltinternetis.ee), samuti jagatakse infot neist sotsiaalmeedia kanalites ja koolidele suunatud uudiskirjade kaudu. | Jaanuar 2023 – aprill 2024 | | 2.3 Temaatilised veebiseminarid lapsevanematele (4) – veebiseminarid EUCW Zoom platvormi kaudu aktuaalsetest teemadest ja väljakutsetest: lapse turvalise digitehnoloogia kasutamise toetamine, vanemliku kontrollirakendused, lapsepõlve andmete kajastamine, lastele arendav, huvitav ja eakohane veebisisu. Veebiseminarid on jälgitavad ja järelevaadatavad veebilehel [www.targaltinternetis.ee](http://www.targaltinternetis.ee) . | Veebruar 2023;  november 2023;  veebruar 2024;  mai 2024 | | 2.4 Töötubade läbiviimine koolieelikutele (30) ja üldhariduskoolide õpilastele (10) - interaktiivsed töötoad koolieelikutele ja õpilastele digitehnoloogiate turvalisest ja vastutustundlikust kasutamisest. Töötubade formaadid on välja töötatud eelnevalt. Töötoa käigus on lapsed/õpilased oodatud osalema temaatilistes aruteludes ja mängulistes tegevustes. Töötubade teemadeks on muuhulgas küberkiusamine, digitehnoloogia liigne kasutamine, privaatsusseaded, andmekaitse, turvalisus ja digiprügi jne. | Jaanuar 2023 –  mai 2024 | | 2.5 Veebiseminarid noortelt eakaaslastele (2) - veebiseminare korraldavad noored (teismelised) noorematele lastele ja eakaaslastele. Esinejad on noored ja täiskasvanud (eksperdid). Teemadeks aktuaalsed suundumused; lapse õigused digikeskkonnas, isikuandmete kaitse, kiusamisest- ja ahistavast käitumisest teatamine, kasulikud rakendused jms. Veebiseminarid on järelevaadatavad veebilehel [www.targaltinternetis.ee](http://www.targaltinternetis.ee) , infot jagatakse sotsiaalmeedia ja partnerite (nt.Teeviit) kaudu. | Veebruar 2023;  veebruar 2024 | | 2.6 Turvalise Interneti päeva kampaania 2023 ja 2024 läbiviimine - kampaania raames kutsutakse lasteaedu, koole, noortekeskusi ja raamatukogusid korraldama oma teadlikkuse tõstmise üritusi ja nendest aru andma. Selleks töötatakse välja teavitusmaterjalide ja -meetodite elektrooniline pakett, mis saadetakse nendele asutustele. Samuti korraldatakse temaatiline veebiseminar õpetajatele, lapsevanematele ja avalikkusele 2023. Koostatakse Targalt internetis temaatiline veebiajakiri 2023 ja 2024, mis avaldatakse nii veebilehel [www.targaltinternetis.ee](http://www.targaltinternetis.ee) kui ka Lastekaitse Liidu ajakirja [Märka last](https://ajakiri.lastekaitseliit.ee/) veebilehel. | Jaanuar- veebruar 2023  Jaanuar- veebruar 2024 | | 2.7 Turvalise interneti päeva 2024 konverentsi korraldamine - Temaatiline konverents õpetajatele ja teistele lastega töötavatele spetsialistidele. Formaat sisaldab ettekandeid ja paneeldiskussioone. Konverentsist tehakse veebiülekanne, mis salvestatakse, salvestus saab olema järelvaadatav veebilehel [www.targaltinternetis.ee](http://www.targaltinternetis.ee) . Osalejaid on planeeritud 130. | Veebruar 2024 | | 2.8 Õpilaste koolitusseminar üldharidus- ja kutsekoolide õpilastele. Kolmepäevane koolitusseminar, mille eesmärk on anda teadmisi ja oskusi, kuidas eakaaslastele digitehnoloogia turvalise ja tervisliku kasutamise temaatikat edastada ja temaatiliste materjalide koostamisse panustada. Osalejaid on planeeritud 40. | Aprill 2023 | | 2.9 Veebiplatvormi targaltinternetis.ee ajakohastamine turvalisuse, toimimise ja ligipääsetavuse tagamiseks. | Jaanuar 2023 –  jaanuar 2024 | | 2.10 Koostatud teavitusmaterjalide, samuti aktuaalsete uudiste, ajakohaste ürituste ja temaatiliste artiklite üleslaadimine veebiplatvormile targaltinternetis.ee, ja alamlehtedele laps.targaltinternetis.ee, noor.targaltinternetis.ee ning ylesanded.targaltinternetis.ee.  Info ja temaatiliste uudiste edastamine sotsiaalmeediakeskkondades Facebook ja Instagram. | Jaanuar 2023 – mai 2024 | | **Tööpakett 3 - vihjeliin** |  | | 3.1 Veebipõhise teenuse [vihjeliin](https://vihjeliin.targaltinternetis.ee/) haldamine võtmaks vastu avalikkuselt ja INHOPE teabevahetussüsteemi ICCAM kaudu teiste riikide vihjeliinidelt teateid internetis levivast laste seksuaalset väärkohtlemist esitavast sisust. Laekunud teadete sisu hindamine vastavalt asjakohastele siseriiklikele õigusaktidele; päritoluriigi määratlemine; info edastamine Politsei- ja Piirivalveametile ning assotsiatsiooni INHOPE teabevahetussüsteemi ICCAM kaudu vastava riigi vihjeliinile edastamine. | Jaanuar 2023 – mai 2024 (pidev töö vastavalt laekunud teadetele) | | 3.2 Vihjeliini tegevusjuhendi ajakohastamine koostöös õiguskaitseasutustega ja vastavalt INHOPE parimate tavade poliitikaga. | Märts – mai 2023 | | 3.3 Euroopa veebiplatvormile [betterinternetforkids.eu](https://betterinternetforkids.eu) vihjeliini statistika ja töö sisu kvartaalsete aruannete üles laadimine. | 15.jaanuar, 15.aprill, 15.juuli, 15.oktoober 2023; 15.jaanuar, 15.aprill 2024 | | 3.4 Ühilduvuse tagamine INHOPE-i teabevahetussüsteemi ICCAM andmevormingutega ja nõutava statistika esitamine vihjeliini mõju ning tõhususe, sealhulgas ebaseadusliku materjali eemaldamise aja hindamiseks. | Jaanuar 2023 – detsember 2024 | | 3.5 Veebipõhine teavituskampaania avalikkusele vihjeliini töö eesmärgist ning internetis levivast laste seksuaalset väärkohtlemist esitavast sisust teavitamise võimalusest ja olulisusest. | November 2023 | | 3.6 Teavitusvideo loomine vihjeliini eesmärgist ja internetis levivast laste seksuaalset väärkohtlemist esitavast sisust teavitamise võimalusest ja olulisusest. | Mai - november 2023 | | 3.7 Koolitusüritus (2) vihjeliini teadete käitlejatele tehniliste oskuste täiendamiseks ja vaimse tervise tagamiseks | Oktoober 2023  aprill 2024 | | **Tööpakett 4 – siseriiklik koostöö huvirühmadega** |  | | 4.1 Nõuandva kogu koosolek (3): huvirühmade esindajatest koosneva nõuandva kogu töökohtumised vahetamaks asjakohast teavet, reageerida aktuaalsetele suundumustele ning koordineerida ühistegevust siseriiklikult | Mai ja november 2023;  mai 2024 | | 4.2 Osalemine temaatilistel üritustel kohalikul, piirkondlikul ja riiklikul tasandil. | Vastavalt kogu perioodi jooksul | | **Tööpakett 5 – rahvusvaheline koostöö** |  | | 5.1 Teabe edastamine Euroopa veebiplatvormi Turvalise Interneti päeva (SID) profiililehel Eestis läbiviidud turvalise interneti päeva üritustest ja tegevustest, sealhulgas osaluse ja meediakajastuse ulatusest. | 15.märts 2023;  15.märts 2024 | | 5.2 Euroopa veebiplatvormile betterinternetforkids.eu info, materjalide ja statistika edastamine: a) temaatiliste artiklite (6), postituste (8) ja koostatud teavitusmaterjalide (16) üleslaadimine;  b) perioodiline ülevaade kvantitatiivsete ja kvalitatiivsete andmete, uute suundumuste/probleemide, peamiste väljakutsete ja edulugude kohta. | Artiklid, postitused ja teavitusmaterjalid kogu perioodi jooksul vastavalt tegevuste ajagraafikule.  Perioodiline ülevaade 20.jaanuar 2024 | | 5.3 Osalemine Euroopa võrgustikus Insafe ja koostöösse panustamine:  a) osalemine Insafe võrgustike koolitusseminaridel (3);  b) osalemine Euroopa Turvalise Interneti Foorumil (Safer Internet Forum);  c) osalemine Insafe-i temaatilistes töögruppides, sh laste ja noorte osaluse töögrupis;  d)Euroopa Liidu strateegia Parem Internet lastele tegevuskava edendamine ning selle teadvustamine siseriiklikul tasandil. | Insafe koolitusseminarid aprill ja oktoober 2023;  aprill 2024  Turvalise Interneti Foorum oktoober 2023  Osalus temaatilistes töögruppides ja infovahetus kogu perioodi jooksul | | 5.4 Osalemine ja koostöö rahvusvahelises assotsiatsioonis INHOPE:  a) vihjeliinide teenuste arendamisele kaasaaitamine veebikoosolekute aruteludel osalemise kaudu;  b) vihjeliinide töö kvaliteedi tõstmisse panustamine standardite ja töödokumentide koostamises osalemise kaudu;  c) osalemine INHOPE-i koolitusseminaridel (3) | INHOPE koolitusseminarid  mai ja november 2023;  mai 2024 | | |
| 10. Mõõdetav tulemus ja sihtrühm  Peamisteks sihtrühmadeks on lapsed ja noored (kuni 18 aastat) ja lapsevanemad.  Kaudsed sihtrühmad on õpetajad ja lastega töötavad spetsialistid ning internetikasutajad.  Tegevuse tulemusena on   * lapsevanematele kättesaadavad 4 uut temaatilist teavitusmaterjali ja 3 temaatilist veebiseminari, mis võimaldab neil edukamalt toetada lapse turvalist ja tervislikku digitehnoloogia kasutust; * lastele ja noortele (teismelistele) on kättesaadavad 4 uut temaatilist teavitusmaterjali, mis annavad teadmisi ja oskusi digitehnoloogia turvaliseks kasutamiseks; * noored (teismelised) on korraldanud 2 veebiseminari, mille raames on nad noorematele lastele edastanud oma soovitusi, nõuandeid, kuidas digitehnoloogia väljakutsete ja võimalustega toime tulla; * Targalt internetis töötubade raames on vähemalt 30 lasteaias ja 10 üldhariduskoolis 450 koolieelikut ja 300 õpilast osaleda, saada teadmisi ja oskusi ning vahetada kogemusi; * Turvalise interneti päeva ürituste raames nii 2023 kui ka 2024 on kõik lasteaiad, üldhariduskoolid, kutseõppeasutused ja noortekeskused saanud veebipõhise kampaania raames teavitusmaterjalide paketi, mis võimaldavad õpetajatel tundides käsitleda nii vastutustundlikku käitumist internetis kui ka digitaalsete kommunikatsioonivahendite turvalist ja vastutustundlikku kasutamist. Õpilased on saanud teavitusmaterjale ja teavet, kuidas ise oma koolis teavitusüritusi eakaaslastele ja noorematele õpilastele korraldada; * Turvalise interneti päeva kampaania 2023 ja 2024 raames on koostatud veebiajakirja “Märka last“ temaatiline väljaanne Targalt internetis. Väljaande artiklitest on meediaportaalides avaldatud 5 artiklit, auditooriumi eeldatav ulatus 250 000 inimest. * Turvalise interneti päeva 2024 konverentsil on 130 lastega töötavat spetsialisti saanud temaatilisi teadmisi; * 40 õpilast on koolitusseminari jooksul saanud oskusi ja teadmisi, kuidas eakaaslastele digitehnoloogia turvalise ja tervisliku kasutamise temaatikat edastada ja temaatiliste materjalide koostamisse panustada; * on toimunud 3 Nõuandva kogu (esindab 18 organisatsiooni) töökoosolekut, mille jooksul on arutatud olulistel digitehnoloogia oskuslikuma ja turvalise kasutamise edendamisega seotud teemasid; * veebilehel [www.targaltinternetis.ee](http://www.targaltinternetis.ee) on kättesaadavad sihtgruppidele ja laiemale avalikkusele päevakajaline info projekti tegevustest, projekti koostööpartnerite tegevustest, temaatilistest uudistest ja 35 uut temaatilist teavitusmaterjali; * vihjeliini veebikeskkonna kaudu on käideldud ühes kuus ca 30 teadet. Vihjeliini veebivormi kaudu saabunud teated on õigeaegselt käideldud, info illegaalse sisuga veebilehtedest on edastatud PPA kontaktisikule ja INHOPE andmebaasi kaudu vastava riigi vihjeliinile. * vihjeliini töötajad on osalenud INHOPE võrgustiku koolitustel (3), kus on saadud teavet tegutsemaks efektiivselt rahvusvahelises vihjeliinide võrgustikus, on antud teavet Eesti vihjeliini tegevustest, olukorrast Eestis ning teiste riikide vihjeliinidega on vahetatud häid praktikaid ebaseadusliku materjali leviku tõkestamiseks internetis ja digitaalsete kommunikatsioonide vahendusel; * on toimunud 2 koolitust vihjeliini teadete käitlemise töö kvaliteetsemaks teostamiseks; * Eestit on esindatud INSAFE võrgustiku 3 koolitusseminaril, on antud ülevaade Eesti tegevustest, toimunud on temaatiline infovahetus ning antud panus rahvusvahelise koostöö arengusse, sh ettekannete kaudu. Lisaks on osaletud Insafe võrgustiku noorte osaluse töörühma veebikohtumistel ja turvalise interneti päeva töörühma veebikohtumistel * Euroopa veebiplatvormile [www.betterinternetforkids.eu](http://www.betterinternetforkids.eu) on üles laetud 20 koostatud teavitus- ja õppematerjali. * avalikkust on teavitatud 5 pressiteate ja 25 artikli kaudu. Veebilehte [www.targaltinternetis.ee](http://www.targaltinternetis.ee) on külastatud 90 000 korral. Lisaks on jagatud jooksvalt infot Targalt internetis sotsiaalmeediakanalites Facebookis ja Instagramis.   . |
| 11. Kas küsitud tegevuse rahastamiseks kasutatakse muud rahastust, sh koostööpartnerid (KOV, omafinantseering jne) või lisatakse omafinantseeringut. Palun loetleda  Euroopa Komisjoni täitevasutuse European Health and Digital Executive Agency toetus 50% ulatuses; Grant Agreement Project 101083543 — EE SIC VII |
| 12. Mis mõju avaldab tegevus organisatsioonile, ühiskonnale  Tegevus tõstab Lastekaitse Liidu võimekust lapse õiguste edendamises ja laste ning lapsevanemate teadlikkuse tõstmises digikeskkonnast tulenevatest võimalustest ja väljakutsetest, tegevuste kaudu tõuseb laste ja noorte teemapõhine kaasamine, mitmekesistuvad nende osalemise võimalused, tõhustub organisatsiooni rahvusvaheline ja siseriiklik koostöö oluliste huvigruppide esindajatega ning võimekus pakkuda vihjeliini teenust ning seeläbi tõkestada lapse seksuaalset väärkohtlemist esitava materjali levikut internetis.  Lapsed on aktiivsed digitehnoloogiate kasutajad ja seda juba väga noores eas. Tegevuse raames koostatud teavitusmaterjalid ja -üritused suurendavad laste ja noorte digipädevust, mis võimaldab neil edukamalt kasutada digitehnoloogia võimalusi ja toime tulla selle väljakutsetega. Veebileht targaltinternetis.ee koos sihtgrupipõhiste alamlehtedega laps.targaltinternetis.ee ja noor.targaltinternetis.ee pakuvad lastele ja noortele sobilikus keeles ja meetodil vajalikku teavet.  Laste ja noorte kaasamine ja osalemine tegevuses suurendab nende osalust ühiskonnas, ning võimalusi kaasa rääkida neid puudutavates küsimustes.  Lapsevanemad saavad teavet, kuidas toetada lapse teadlikku, turvalist ja tervislikku interneti- ning digitaalsete kommunikatsioonivahendite kasutust. Loodud teavitusmaterjalid annavad infot, mida silmas pidada veebis lastest info jagamisel, lapse õigustest ja digikeskkonnast; kuidas hinnata veebisisu eakohasust ja lapsele sobivust, ning läbiviidud teavitusüritused pakuvad võimalust olla kursis laste internetikasutuse trendide ja väljakutsetega ning nende osas kaasa rääkida.  Teavitusüritused lastega töötavatele spetsialistidele, sh õpetajatele võimaldavad neil saada teadlikumaks, milliseid väljakutseid ja riske lapsed digitehnoloogiate kasutamisel kogevad, ning saada teadmisi ja oskusi toetamaks laste ja noorte turvalist ja tervislikku digitehnoloogiate kasutamist.  Vihjeliini tegevus aitab kaasa lapse õiguste tagamisele, eelkõige õigusele olla kaitstud igasuguse seksuaalse väärkohtlemise eest. Vihjeliin teeb koostöölepingu alusel aktiivselt koostööd Politsei- ja Piirivalveametiga, mis tagab teenuse tõhususe. Vihjeliini teavituskampaaniad aitavad kaasa ühiskonna arusaamise suurenemisele, et Internetis levitatav laste seksuaalse väärkohtlemise materjal rikub laste õigusi, väärikust ja ohvrite füüsilist puutumatust, mistõttu on oluline.  Tegevus panustab valdkondliku siseriikliku koostöö tõhustamisse nõuandva kogu kohtumiste ja infovahetuse kaudu. Tegevuse elluviimine aitab kaasa ka Euroopa Liidu strateegia „Parem internet lastele“ põhiprintsiipide rakendamisele Eestis.  Koostöö Insafe ja INHOPE võrgustikes võimaldab jagada Eesti parimaid praktikaid, kogemusi ja teemakohast infot rahvusvahelisel tasandil, aga ka rahvusvahelist teemakohast infot, kogemusi ja parimaid praktikaid Eesti ühiskonnas. |
| 13. Kas nimetatud tegevused jätkuvad peale kirjeldatud elluviimise perioodi (ei pea täitma, kui on asja soetamine)  Tegevused jätkuvad pärast kirjeldatud elluviimise perioodi teavitustöö, vihjeliini, noorte osalemise toetamise ja siseriikliku ning rahvusvahelise koostöö osas. Kõik koostatud teavitusmaterjalid, artiklid ja postitused saavad olema sihtrühmadele kättesaadavad veebilehel [www.targaltinternetis.ee](http://www.targaltinternetis.ee), ning selle alamlehtedel laps.targaltinternetis.ee, noor.targaltinternetis.ee, ylesanded.targaltinternetis.ee ka pärast kirjeldatud tegevuse lõppu.  Alates 2010. aastast on Lastekaitse Liit koostöös partneritega järjepidevalt ellu viinud projekti Targalt internetis. Pärast kirjeldatud perioodi lõppu püütakse leida tegevuste jätkamiseks rahastust nii siseriiklikult kui ka rahvusvaheliselt, et tagada vihjeliini teenuse toimimine ning tõsta laste ja noorte digipädevust ning teadlikkust interneti- ja nutivahendite turvalisemast ja tervislikumast kasutamisest. |

14. Finantseelarve. Võib Excelis eraldi esitada ja kululiikide kaupa detailsemalt lahti kirjutada. Kululiigid on näitlikud ja neid võib muuta vastavalt tegevuse omapärale.

Detailne finantseelarve on esitatud Lisas 2 Finantseelarve

|  |  |  |  |  |  |
| --- | --- | --- | --- | --- | --- |
| **Kululiigid taotletava summa osas** |  |  |  |  |  |
| **Kogus** | **Ühiku hind** | **Summa kokku** | **sh 2023. a summa** | **sh 2024. a summa** |
| 1. Tööpakett 1 – administreerimine | 17 | 648,06 | 11 017,00 | 7 776,72 | 3 240,30 |
| 2. Tööpakett 2 – teavitustöö | 17 | 2 254,29 | 38 322,90 | 27 051,48 | 11 271,45 |
| 3. Tööpakett 3 - vihjeliin | 17 | 963,50 | 16 379,50 | 11 562,00 | 4 817,50 |
| 4. Tööpakett 4 – siseriiklik koostöö | 17 | 434,87 | 7 392,75 | 5 218,44 | 2 174,35 |
| 5. Tööpakett 5 - rahvusvaheline koostöö | 17 | 603,49 | 10 259,35 | 7 241,88 | 3 017,45 |
| 6. Üldkulud (IT-kulud, domeeni haldus, virtuaalserveri haldus, raamatupidamisteenus, sidekulud, kontoritarbed, postikulud jm) | 17 | 343,29 | 5 836,00 | 4 119,48 | 1 716,45 |
| **Kulud kokku:** | **17** | **5 247,50** | **89 207,50** | **62 970,00** | **26 237,50** |

**Kinnitus riigieelarvelise toetuse taotluse juurde**

Käesolevaga kinnitan taotlejana, et:

* ei ole saanud sama kulu hüvitamiseks toetust teistelt finantseerijatelt;
* ei ole varem saadud toetuste kohta aruande esitamise võlgnevust;
* ei ole tähtajaks tagastamata toetuse jääki ega maksmata tagasinõuet;
* ei ole ministeeriumi ega selle hallatava asutuse ametnik (töötaja) ega nendega seotud isik;
* meie suhtes ei ole algatatud pankrotimenetlust ega sundlikvideerimist ning puuduvad maksuvõlad;
* toetuse saamisel eraldatud toetust kasutatakse sihipäraselt ja otstarbekalt taotluses sätestatud eesmärkide täitmiseks.

Varje Ojala

Taotleja esindaja nimi (allkirjastatud digitaalselt)